41 de ani de la lansarea melodiei "Another Brick in the Wall, part 2", de la Pink Floyd.
Acum fix 41 de ani, Pink Floyd lansa single-ul "Another Brick in the Wall, part 2". Melodia anti-sistem scrisă de Roger Waters este populară și acum. În 2013, Roger Waters a dat cu barosul în zidul din jurul Palatului Parlamentului.
În urmă cu şapte ani, zidul Parlamentului a fost zguduit de Roger Waters, basistul de la Pink Floyd.Asta nu s-ar fi întâmplat niciodată dacă nu ar fi scris hitul Another Brick in the Wall, care împlinește astăzi 41 de ani.Roger Waters a scris de fapt un protest la adresa sistemului rigid de educație. Imediat după lansare, melodia a urcat pe primul loc în topurile din Marea Britanie, Statele Unite, Franța și Germania de Vest.Între timp, Roger Waters a renunțat la Pink Floyd, dar nu și la mesajul anti-sistem din Another Brick in the Wall. Ce-i drept, l-a adaptat la vremurile moderne.A ajuns însă într-o direcție ciudată. Din rebel, s-a transformat în susținător al dictatorilor din Venezuela și Siria. Iar noile sale idei au apărut des în ziarele de stat din Rusia, pentru că erau în ton cu propaganda Kremlinului.